**KISKŐRÖS VÁROS POLGÁRMESTERE**

### ELŐTERJESZTÉS

(a Képviselő-testület 2021. június 30-i ülésére)

**TÁRGY: TULAJDONOSI HATÁSKÖRÖK GYAKORLÁSA A KUNSÁG-MÉDIA NONPROFIT KFT. -NÉL**

Kiskőrös Város Önkormányzata (továbbiakban: Önkormányzat) a Képviselő-testület 33/2020. (VI.24.) számú képviselő-testületi határozata értelmében üzletrész adásvételi szerződést kötött a Kunság-Média Nonprofit Szolgáltató Korlátolt Felelősségű Társaság (továbbiakban: Kunság-Média Nonprofit Kft.) adásvétele tárgyában. Az Önkormányzat 100 % tulajdonjoga bejegyzésre került a cégnyilvántartásba.

A Polgári Törvénykönyvről 2013. évi V. törvény (továbbiakban: Ptk.) 3:109. § (1) bekezdésének rendelkezése értelmében a gazdasági társaság tagjainak döntéshozó szerve a legfőbb szerv. Ptk. 3:109. § (2) A gazdasági társaság legfőbb szervének feladata – többek közt - a társaság alapvető üzleti és személyi kérdéseiben való döntéshozatal. Ptk. 3:109. § (4) Egyszemélyes társaságnál a legfőbb szerv hatáskörét az alapító vagy az egyedüli tag gyakorolja. A legfőbb szerv hatáskörébe tartozó kérdésekben az alapító vagy az egyedüli tag írásban határoz és a döntés az ügyvezetéssel való közléssel válik hatályossá.

A Képviselő-testület 95/2020. (X.09.) számú képviselő-testületi határozatában kinevezte Gombár Istvánné ügyvezetőt határozatlan időtartamra. Az ügyvezető 2021. június 18. napján benyújtott egyoldalú jognyilatkozatával 2021. július 1. napjával lemondott ügyvezetői tisztségéről. A Ptk. 3:25. §-a értelmében:

„(3) A vezető tisztségviselő megbízatásáról a jogi személyhez címzett, a jogi személy másik vezető tisztségviselőjéhez vagy döntéshozó szervéhez intézett nyilatkozattal bármikor lemondhat.

(4) Ha a jogi személy működőképessége ezt megkívánja, a lemondás az új vezető tisztségviselő kijelölésével vagy megválasztásával, ennek hiányában legkésőbb a bejelentéstől számított hatvanadik napon válik hatályossá.”

A Ptk. 3:109. § (2) A gazdasági társaság legfőbb szervének feladata – többek közt - a társaság alapvető üzleti és személyi kérdéseiben való döntéshozatal. A Kunság-Média Nonprofit Kft. javadalmazási szabályzatának III.9. pontja értelmében a vezető tisztségviselő díjazását a Képviselő-testület határozza meg. A Kunság-Média Nonprofit Kft. ügyvezetőjének 2021. július 01. napjától – 2024. június 30. napjáig tartó határozott időtartamra Katusné Dávid Editet javaslom, aki feladatát munkaviszonyban látja el. Személyi alapbérét bruttó 600.000 Ft/hónap összegben javaslom megállapítani. A munkaszerződés a határozat-tervezet 1. mellékletét képezi.

A fentiek és a megfelelő tulajdonosi joggyakorlás biztosítása miatt, a Kunság-Média Nonprofit Kft. alapító okiratának módosítása szükséges, az alapító okiratot a határozat-tervezet 2. melléklete tartalmazza.

A fentiek alapján javaslom, hogy a Képviselő-testület a Kunság Média Nonprofit Kft. az ügyvezető megbízásáról a határozat-tervezetben foglaltak szerint döntsön.

**Kiskőrös, 2021. június 25.**

 **Domonyi László s.k.,**

 **polgármester**

**HATÁROZAT- TERVEZE T**

 A Képviselő-testület

1. a Kunság-Média Nonprofit Kft. ügyvezetőjének - a határozat 1. melléklete szerinti munkaszerződésben foglalt feltételekkel – Katusné Dávid Editet (lakcím: 6300 Kalocsa, Gém utca 14., 3. em. 9. a.) nevezi ki 2021. július 1. napjától 2024. június 30. napjáig határozott időtartamra. Személyi alapbérét havi bruttó 600.000 Ft-ban – azaz hatszázezer forintban - állapítja meg.

1. egyetért azzal, hogy a gazdasági társaság alapító okirata a határozat 2. melléklete szerinti tartalommal módosításra kerül.

1. felhatalmazza a Polgármestert a módosításokkal egységes szerkezetbe foglalt alapító okirat és a munkaszerződés aláírására és felkéri az ügyvezetőt, hogy az alapító okiratot nyújtsa be a cégnyilvántartást vezető cégbíróságnál.

**Felelős:** polgármester

 ügyvezető

**Határidő:** értelemszerűen